«Торғай орта мектебі» КММ-нің Тілдер онкүндігі бойынша өтілген мектепшілік іс-шаралардың «Ізгілік бағытындағы» әдістемелік бірлестік жетекшісінің қорытынды есебі

 Торғай орта мектебі бойынша 2017 жылдың 6-15 қыркүйек аралығында Қазақстан Республикасы халқының Тілдер күніне арналған онкүндігі өткізілді. Мектеп бойынша жоспар құрылып, сол жоспарға сәйкес іс-шаралар өткізілді. Ізгілік бағытындағы әдістемелік бірлестікте мектеп бойынша қандай іс-шаралар өткізетіні туралы айтылды.

 6-қыркүйек күні Қ.Р-ы халқының Тілдері күні мерекесінің салтанатты ашылуы өтті.Оқушылар сапқа тұрып, Қ.Р-ның Әнұранын орындады. Оқушыларға қысқаша Тілдер онкүндігі жайлы мәлімет беріліп, іс-шаралардың өтілуі жайы айтылды. Сыныптарға ең үздік қабырға газеттері таңдалатыны туралы хабарланды.

 11-15 қыркүйек күндері аралығында Тілдер күніне орай ашық сабақтар өткізілді. Айта кетсем, Қазақ әдебиеті сабағында 8 «А» сыныбында «Орхон – Енесей» ескерткіштері тақырыбында ашық сабағы өткізілді. Сабақ барысында оқушылар мұғалімнің қатысуымен әр түрлі әдіс-тәсілдер арқылы сабақтың тақырыбын аша білді. 7 «Б» сыныбында ағылшын тілінен «Lets speak English» тақырыбында ашық сабағы өткізілді. Сабақта оқушылар ағылшын тіліне қызығушылығын таныта отырып, қызықты мәліметтермен жұмыс жасап, сабақтың мақсатына жете білді. 5 «А» сыныбында орыс тілінен «Гласные и согласные» тақырыбында сабақ өткізілді. Сабақтын барысында оқушылар өткен сыныпта алған білімдерін пысықтай отырып, мұғалімнің берген тапсырмаларын жүйелі түрде орындап, сабақтың мақсатына жете білді.

 12-қыркүйек күні кітапхана іргесінде «Тәуелсіздік-тұғырым, тілім-ғұмырым» атты танымдық сағаты өткізілді. Танымдық сағатқа 5 «А» сыныбы шақырылды. Кітапханашы оқушыларға Отанын сүюге, рәміздерді, Ата Заңымызды құрметтеуге, достықты күшейту, ынтымақтастыққа баулу, патриоттық сезімдерін ояту мақсатын қойды.

 «Туған жер» мемлекеттік бағдарламасының аясында «Латын әліпбиіне көшудің маңызы» атты дөңгелек үстелі өткізілді. Бұл дөңгелек үстелге 10,11 қазақ, 10,11 орыс сыныптары қатысып өз пікірлерін ортаға салды. Дөңгелек үстелдің шешімі ретінде, оқушылардың түйіні мынадай болды: -«Латыншаға көшудің терең логикасы бар. Бұл қазіргі заманғы технологиялық ортаның, коммуникацияның, сондай-ақ, ХХІ ғасырдағы ғылыми және білім беру үрдісінің ерекшеліктеріне байланысты», - деп Елбасы айтқандай, латын әліпбиіне көшу – заман талабы. Ал ғалымдарымыз осы қаріпті қолдану арқылы әлемдегі ең дамыған өркениетті елдермен тереземізді теңестіре аламыз деген пікір айтып, оның тиімді тұстарын дәлелдеп бағуда.

Дөңгелек үстел шарасынан осындай ой түйдік. Ал ғалымдардың еңбегін бағалап, ел болашағы үшін қабылданғалы отырған маңызды шешімге қолдау көрсету, жақсыны үйренбекке ұмтылу жүрегі «елім» деп соққан әрбір қазақстандықтың абыройлы міндеті болмақ.

 13-қыркүйек күні өзге ұлт өкілдерінің қатысуымен «Ән халықтың ажары» атты караоке сайысы өткізілді. Іс-шараның мақсаты: оқушылардың қазақ тілінде ән айттырып, тілге деген қызығушылықтарын арттыру болды.

 Аталған күні, сабақтан тыс мұғалімдер жиналып, «Funny English» атты тілашар сабағын ағылшын тілін білмейтін ұстаздарға дәріс берілді. Бұл дәрісте мұғалімдер болашақта ағылшын тілінің маңыздылығын түсіне отырып, келешекте ағылшын мұғалімінен қосымша сабақ алуға келісті.

 «Ұлттық тіл-мәдениетінің негізі және іргетасы», «Өзге тілдің бәрін біл-өз тілінді құрметте» тақырыбы бойынша 9 «А» сынып оқушылары мен қазақ тілі мұғалімі Темирбекова Г.Ж. мақала жазып, ақпарат құралдарына жіберді.

 14-қыркүйек күні «Ақыл көркі –тіл, Тіл көркі сөз» атты викториналық сабақ 7 «А» сыныбында өткізілді. Тәрбие сағаты барысында оқушыларға логикалық видео сұрақтар қойылып, оқушылардың ізденімпаздық қасиеттерін дамыта түсті.

 «Баланың балғын тілі» атты мәнерлеп оқу байқауына даярлық тобы мен шағын орталығының бүлдіршіндері қатысып, өз өнерлерін көрсетті.

 «Ұлт рухының алтын қазынасы –тіл» атты ұлттық ойындар сайысы 5 «А», 6 «А» сыныптар аралығында өтті. Денешынықтыру мұғалімдері әр түрлі ұлттық ойындарды ойнатқызып, оқушылардың спортқа деген құлшыныстарын арттырды.

 15-қыркүйек күні «Қазақшаңыз қалай?» атты акция ішінде «Тіл бар жерде өмір бар " атты 4 «А» сыныптың қатысуымен, өзге ұлт қызынан сұхбат алынып, бейне баян түсірілді. Сұхбаттың кезінде Новожилова Каринаға әр түрлі сұрақтар қойылып, ол тілдің өмірде деген орны туралы пікірін айтты.Өзге ұлт достарына Каринаның қазақ тілін үйренуге тілегін білдірді.

 «Тіл-халық жаны» атты зияткерлік сайысты 5 «А», 6 «А» сыныптар аралығында өткізді. Зияткерлік сайыстың мақсаты: Тәуелсіз елімізде өмір сүріп отырған ұлт өкілдері арасындағы достық пен бірлікті нығайту барысында мемлекеттік тілге құрмет сезімдерін қалыптастыру болды.

 Ең үздік қабырға газеттері таңдалынып, онкүндік бойынша сайыстарға қатысқан оқушылар мен сыныптарға марапаттау қағаздары таратылды.

 Қорытындылай келсек, біздің мектепте Тілдер апталығында тіл мұғалімдері қойған мақсаттары, өткен іс-шаралардың жемісіне қарай отырып, алға қойған тәлім-тәрбиелік, тілге деген құрмет, Отан алдыңдағы патриот сезімдерін оқушылардың болмысына сіңірді деп ойлаймын.

 Тоқсан ауыз, тобықтай түйіні ретінде, Елбасымыз Н.Ә. Назарбаев айтқандай - Тілді білген, еркін елде өскен ұрпақтың рухы әрдайым биік болуы тиіс. Жастары жалын жүректі, өршіл намысты, биік рухты болса- ол елдің еңсесі де биік болады. Өршіл, намысшыл жас отаншыл, патриот келеді, халқына, өз ұлтына адал қызмет етуге ұмтылады.

Есепті дайындаған Ә.Б-тің жетекшісі:

Абдрахманова Т.Д.